A Bizottság 1576/2000/EK rendelete
(2000. július 19.)
egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1509/2000/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,
mivel:
(1) Németország és Svédország a 2081/92/EGK rendelet 5. cikkével összhangban továbbította a Bizottságnak egyes nevek földrajzi árujelzőként való bejegyzésére vonatkozó kérelmét.
(2) Az említett rendelet 6. cikkének (1) bekezdésével összhangban megállapították, hogy a kérelmek megfelelnek a rendeletben foglalt valamennyi előírásnak, különösen abban a tekintetben, hogy a kérelmek tartalmazzák a rendelet 4. cikkében előírt valamennyi adatot.
(3) Az e rendelet mellékletében szereplő nevekre vonatkozóan, azoknak az Európai Közösségek Hivatalos Lapjában való kihirdetését követően [3], a 2081/92/EGK rendelet 7. cikke értelmében tiltakozást nyújtottak be a Bizottsághoz, de ezek alaptalannak és emiatt elfogadhatatlannak bizonyultak, mivel a szóban forgó tiltakozások nem bizonyították kielégítően azt, hogy a nevek nem felelnek meg az említett rendeletben megállapított feltételeknek.
(4) Következésképpen ezeket a neveket be kell jegyezni az oltalom alatt álló földrajzi jelzések és eredetmegjelölések nyilvántartásába, és ezáltal azok oltalom alatt álló földrajzi árujelzőként a Közösség egész területén oltalmat élveznek.
(5) E rendelet melléklete kiegészíti a legutóbb az 1338/2000/EK rendelettel [4] módosított 2400/96/EK bizottsági rendelet [5] mellékletét,
ELFOGADTA EZT A RENDELETET:
1. cikk
A 2400/96/EK bizottsági rendelet melléklete az e rendelet mellékletében szereplő nevekkel egészül ki, és azokat be kell jegyezni a 2081/92/EGK rendelet 6. cikkének (3) bekezdésében foglalt, oltalom alatt álló földrajzi jelzések és eredetmegjelölések nyilvántartásába, mint oltalom alatt álló földrajzi jelzéseket (OFJ).
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. július 19-én.